## Odluka o naknadi troškova i nagradi arbitrima i drugim osobama u postupku pred komisijom Vlade Republike Hrvatske za rješavanje sporova o pravima općina, gradova i županija

### NN 27/1995 (24.4.1995.), Odluka o naknadi troškova i nagradi arbitrima i drugim osobama u postupku pred komisijom Vlade Republike Hrvatske za rješavanje sporova o pravima općina, gradova i županija

# VLADA REPUBLIKE HRVATSKE

Na temelju članka 12. stavka 2. Uredbe o Komisiji Vlade Republike Hrvatske
za rješavanje sporova o pravima općina, gradova i županija ("Narodne
novine", broj 37/94), Vlada Republike Hrvatske je na sjednici održanoj
20. travnja 1995., donijela

## ODLUKU

### O NAKNADI TROŠKOVA I NAGRADI ARBITRIMA I DRUGIM OSOBAMA U POSTUPKU PRED KOMISIJOM VLADE REPUBLIKE HRVATSKE ZA RJEŠAVANJE SPOROVA O PRAVIMA OPĆINA, GRADOVA I ŽUPANIJA

I.

Ovom Odlukom uređuje se plaćanje troškova arbitražnog postupka te naknada
troškova i nagrade arbitrima i drugim osobama u postupku pred Komisijom
Vlade Republike Hrvatske za rješavanje sporova o pravima općina, gradova
i županija (u daljnjem tekstu: Komisija).

**a) TROŠKOVI ARBITRAŽNOG POSTUPKA**

II.

Stranke su dužne Komisiji nadoknaditi troškove arbitražnog postupka
nastale izvođenjem dokaza, održavanjem ročišta izvan sjedišta Komisije,
putne troškove arbitara koji nemaju prebivalište u mjestu gdje se provodi
arbitraža (troškovi postupka).

Prilikom pokretanja arbitražnog postupka stranke koje sudjeluju u arbitražnom
postupku dužne su radi podmirenja troškova arbitražnog postupka uplatiti
predujam prema odluci predsjednika Komisije.

Iznosi naknade troškova i predujma za podmirenje troškova plaćaju se
na žiro-račun Ministarstva uprave.

III.

Troškove izvođenja dokaza dužne su Komisiji nadoknaditi sve stranke
u postupku na jednake dijelove ako arbitražno vijeće ne odredi drukčije.

IV.

Stranka na čiji se prijedlog održava raspravno ročište izvan sjedišta
Komisije dužna je Komisiji nadoknaditi troškove prouzrokovane održavanjem
tog ročišta.

V.

Komisija neće postupati prije nego što se uplati iznos iz točke II.
ove Odluke.

Iznimno predsjednik Komisije može odrediti pokretanje arbitražnog postupka
i bez plaćanja predujma (s tim da će se naplata troškova od stranaka odrediti
prisilnim putem).

**b) NAKNADA TROŠKOVA I NAGRADA ARBITRIMA**

VI.

Arbitrima, tajniku komisije, vještacima i zapisničaru u postupku pred
Komisijom pripada naknada troškova i nagrada za rad.

VII.

Naknada troškova arbitrima, tajniku komisije, vještacima i zapisničaru
obuhvaća naknadu putnih troškova, dnevnice i naknadu za neostvarenu plaću
ili zaradu

Naknada troškova iz stavka 1. ove točke pripada arbitrima, tajniku komisije,
vještacima i zapisničaru kad se raspravno ročište ili neka druga procesna
radnja održava izvan sjedišta Komisije.

Dnevnice i putni troškovi iz stavka 1. ove točke određuju se shodnom
primjenom propisa kojima se uređuje naknada troškova za službena pulovanja
u tijelima državne uprave.

VIII.

Naknada za neostvarenu plaću ili zaradu utvrđuje se na temelju potvrde
koju izdaje tijelo državne uprave ili pravna osoba u kojoj je zaposlena
osoba iz točke VI. ove Odluke.

IX.

Za rad po pojedinom predmetu pred Komisijom, arbitri i tajnik Komisije
imaju pravo na nagradu u visini od 1000,00 do 5000,00 kuna.

Visinu naknade i nagrade vještacima i zapisničaru određuje predsjednik
Komisije na prijedlog predsjednika arbitražnog vijeća.

Predsjednik Komisije utvrduje visinu nagrade prema složenosti predmeta
spora.

X.

Za izradu pisanog otpravka odluke ili zaključka, predsjedniku arbitražnog
vijeća, pripada nagrada u iznosu od 20% na utvrđenu nagradu iz točke IX.
ove Odluke.

XI.

Naloge za isplatu naknada i nagrada utvrđenih temeljem odredaba ove
Odluke daje predsjednik Komisije.

XII.

Ova Odluka stupa na snagu danom objave u "Narodnim novinama<.

Klasa: 015-05/94-01/06

Urbroj: 5030109-95-2

Zagreb, 20. travnja 1995.

Predsjednik

**Nikica Valetnić,** v. r.

Odluka, NN 27/1995-565
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)